Yvonne Cherrie
Yvonne Cherrie (amezaliwa tar. 19 Agosti, 1981) ni mshindi wa tuzo ya ZIFF akiwa kama mwigizaji bora wa filamu na mifululizo ya vipindi vya televisheni kutoka nchini Tanzania. Pia ni mtunzi wa muswaada andishi, mtayarishaji na mwongozaji wa filamu. Anafahamika zaidi kwa jina lake la uhusika uliompatia umaarufu kama "Monalisa". Vilevile Lulu katika tamthilia ya Siri ya Mtungi. Cherrie, alianza kuonesha upenzi wa kuigiza tangu akiwa mdogo. Akiwa na umri wa miaka 8, alianza kuigiza akiwa kanisani na baadaye shuleni. 
Cherrie, alizaliwa katika hospitali ya taifa Muhimbili huko mjini Dar es Salaam, Tanzania na Bi. Susan Lewis (almaarufu Natasha), akiwa kama mtoto wa kwanza kati ya watoto wawili aliojaaliwa kupata Bi. Lewis. Alianza kusoma shule ya chekechea huko mjini Luanda, Angola, na baadaye shule ya msingi ya Muungano ya Wilaya ya Temeke huko jijini Dar es Salaam kuanzia 1988 hadi 1994.
Mercy Myra
Mwaka wa 1996 alijiunga na kundi la "Calabash" Band lakini aliiacha kundi hilo mwaka uliyofuata kujiunga na kundi la R & B la "Destinee" na mwaka wa 1997 alijiunga na bendi iitwayo "Black Ice" . Kisha akaamua kuacha mambo ya vikundi na bendi ya muziki na kuanza kuimba pekee yake kama mwanamuziki wa kibinafsi. Alitoa wimbo wake wa kwanza uliyokuwa unaitwa "Sitaki" (ikiishirikisha kundi la K-South) katika mwisho wa mwaka wa 1998, iliyotayarishwa na Samawati Studios.